Съветите на Ванга за късмет и щастие
От този момент започват да й приписват пророчески способности. През годините много хора от различни земи и с различни болки се стичаха при Баба Ванга за съвет. Дарбата й помагала да предсказва бъдещи събития, да вижда съдбата на всеки, който е дошъл в дома й за помощ. Всеки, който е посетил дома й, и е имал възможността да разговаря с нея, е отнесъл със себе си част от нейната енергия и мъдри мисли, които тя отдаваше. Вижте кои са най-важните й заръки: 1. Земята е нашата майка. Пазете я, почитайте я. Земята ни храни и търпи, но понякога се надига и наказва. Тя може много тежко да наказва… 2. Вие тровите земята, храните потомството си с отрови, а после идвате и се оплаквате: „Ох, колко хора са хванали рак, колко нови болести плъзнаха… Помогни, Ванге!“ Вразумете се, докато е време, иначе ще страдате. 3. Не късайте цветята! Всяко цвете е като едно слънце или баня. Когато ги гледаш и им се любуваш, ти получаваш такова освобождение, както от слънцето или както след баня. Когато ги късате, не забелязвате как те плачат… Тъжно е да се откъсне клонче от дърво или от люляк, макар и там да остават и други цветове. А колко скръбно е да се откъсне лале или кокиче – то е все едно майка да изгуби единственото си дете… Говорят ми растенията, но те са много, а аз успявам да запомня малко. 4. Цветята са живи същества, излъчват енергия, дават сила. По това как растат в една къща, ще разберете има ли любов и хармония в нея. 5. Не подарявайте откъснати цветя – така носите скръб на хората. Откъснатото цвете плаче като малко дете. 6. Светът е започнал с билките и с билките ще свърши. Но билките от една страна лекуват само хората, които живеят в нея. Така е определено. Всеки да се лекува със своите билки. 7. Лекарствата затварят вратата, през която може да влезе природата чрез билките и да излекува болния организъм. За всяка болка има билка. 8. В Природата е написано кой как да се лекува. Четете езика на Природата – чрез нея Бог говори. 9. Не прекалявайте с торовете и химикалите. Храната се отравя и природата вече се задъхва 10. Земята е жив организъм. Не я гневете! Изучавайте нейния език и нейните закони и ги спазвайте, за да живеете по-дълго и по-добре. Ако сте внимателни с нея, тя ще ви даде много. Ако я гневите, ще ви накаже, защото е по-силна от вас. Колко години гледам вече: цели градове има погребани под земята след природни катаклизми, колко древни цивилизации са си отишли… 11. Не се плашете от болестите – имайте вяра. И най-здравият, ако няма вяра, ще умре. 12. Медицината прави чудеса, но и Бог прави чудеса. 13. Има два вида болести: едните се лекуват с бабински церове, другите – с професорски. Да знаете точната диагноза, това е най-важното за лечението. 14. Не стойте на течение, не стойте на влага, не пийте студена вода. От простуда стават повечето болести, от влага. 15. Тези, дето са нервни, тези, дето се страхуват от това, от онова – те не са болни. Акълът им е болен. Нека се прегледат, на невролог да отидат, на бани нека идат и да му пуснат края. Със страх не се живее. 16. Защо пушите, бе хора!? Ако това е хубаво, и мъжете, и жените щяха да имат комини на главите! Махнете тютюна, живейте по-дълго и без болести. 17. Няма нищо по-страшно от отчаянието. То е най-лошата болест. Няма цяр за него – то разяжда отвътре. 18. Не спете на пода и близо до земята. Низшите духове са там и могат да ви обсебят 19. Пийте често чай от горски плодове и растения. Те са чисти и са извор на здраве. Поне веднъж седмично яжте варено жито и пийте водата, за да се очиства организма ви и да имате сили. 20. Движете се повече и работете. Мързелът е болест, която уврежда не само нравствено, но и физически. Чистотата да се издигне в култ! Замърсяването, било то физическо или духовно е обратно на създаденото от бога, което е винаги и чисто, и красиво. източник: lakomnik.bg Източник: bradva.bg